हॉलीवुड अभिनेत्री विनोना राइडर पटकथा लेखक एवं निर्माता डेविड साइमन के साथ काम करने के लिए बेताब हैं। वह साइमन को इस बारे में खत लिखने पर भी विचार कर रही हैं कि वह उनकी अगली फिल्म में काम करने की इच्छुक हैं। वेबसाइट 'कांटेक्टम्यूजिक डॉट काम' के अनुसार, राइडर यह स्वीकार करती हैं कि वह साइमन की प्रशंसक हैं और समझ नहीं पा रही कि किस तरह अपनी भावना को शब्दों में ढालकर अपने आदर्श पटकथा लेखक तक पहुंचाएं।